Pueyo (Vall de Lierp)

:*Este articlo tracta sobre el llugar de *'Pueyo**, en la [[Vall de Lierp]]. Pa atros empllegos d'el toponimo **Pueyo** se veiga [[Pueyo (desambigación)]].''


**Pueyo** (en [[idioma catalán|catalán]] ''El Pueio'') é un [[llugar]] d'el [[municipio]] [[Aragón|aragonés]] de [[Vall de Lierp]], en la vall que tamé se diu aixina, en la [[comarcas d'Aragón|comarca]] de [[Ribagorza]] y la [[provincias d'Espanya|provincia]] de [[Provincia de Uesca|Uesca]].

É una [[aldeya]] que tene dos casas ubiertas y en 2018 teniba 5 habitants. Se troba molt cerca de [[Sarrat]], a la mesma falda d'el [[Turbón]] pero una miqueta mes alto.

== Cheografía ==

Se troba en una zona d'el Turbón aon el cultivo é mes que mes en [[faixa|feixas]] superposadas per la versant. No i ha guaire [[selva]], anque en temps en i heba habiu mes. Teniba molta [[vinyal|vinya]] hasta que se va malmeter per la [[filoxera]].

Per cerca d'aon é Pueyo i pasaba la [[cequia|ceclla]] que llievaba l'[[aigua]] dende [[las Vilas]], en l'atra man de la montanya en la cabecera de la [[vall de la Ribera]], hasta Sarrat, y que serviba pa regar a las casas d'esta parte. La ceclla se va rematar secand per exceso d'uso y obtención d'aigua en las Vilas.

Tanto Pueyo como Sarrat son en la complleguera alta d'el barranco de Sarrat, que s'achunta con el de Sala a la pradera inundable d'els Mollars, en el fondo de la Vall.

== Toponimia ==

El nom de Pueyo le vene d'el latín ''<PODIUM'', que significa «puesto altero». Ixo é ho que afirma la mayoría d'investigadors, porque é un toponimo común en [[Aragón]] y especialment en l'[[Alto Aragón]]. Manimenos, un cierto autor local afirma que el toponimo Pueyo y toz los atros que n'i ha en realidat venen d'el basco u basco-iberico -''oi'', que significaría «[[prau]]», «puesto de pastura» u «[[defesa]]», con l'anyadiu de la desinencia -''on'' que sinificaría «altura». Esta tesi tene menos adeptos.

La primer mención é de [[1381]] (''Vinya de Gil de **lo Pueyo**''), dimpués en tenim unatra de [[1627]]. La forma ''de Serrate'' ye un anyadiu oficial pa diferenciar-lo d'atros ''Pueyos''.

A'l cantet a l'este de Pueyo i ha una partida que en dicen ''Rebollar'', nome curioso ya que en [[provincia de Teruel|Teruel]] é como se diz a un [[caixigar]] y en esta zona a'l [[caixigo]] le dicen ''caixigo''. A'l sud i ha una ermita dita ''Paniello'', igual que el llugar homonimo de la Baixa [[Ribagorza]].

=== Casas ===

Las casas de Pueyo son: ''casa Chulián'', ''casa Latorre'' y ''casa Marquet''.

== Llengua ==

Como tot el municipio de vall de Lierp, Pueyo é en zona de [[Parla de transición|transición llingüistica]] entre l'[[idioma aragonés|aragonés]] y el [[idioma catalán|catalán]], en las suyas variants ribagorzanas. Pueyo y Sarrat a la parte occidental de la vall, aon las [[aigua]]s marchan cara ta l'[[río Esera|Esera]], como tamén [[Eixea]], [[Padarnín]] y [[l'Obago]]. La parla d'esta parte de la vall se considera [[aragonés ribagorzano]] de transición ta catalán, mentres que la parte oriental ([[Piniello]] y [[Reperós]]) s'ha calsificau como [[catalán ribagorzano]] de transición ta aragonés.

La dita transición é tan progresiva que de regular las parlas de tota la Ribagorza, tanto las que pertencen a la un como a l'atro idioma, son comprensibles entre si y tenen elementos comuns que son propios d'esta comarca.

== Demografía ==



== Festas ==

Con toz els llugars de la Vall, fan las festas de conchunta. Este é el calendario festivo de [[vall de Lierp]]:

*La **festa menor** é pa [[Santa Agueda]], el [[5 de febrero]].
*[[13 de chunio]], [[romería]] enta la ermita de [[Sant Antón de Padua|Sant Antón]].
*[[29 de chunio]], romería enta la [[ermita de Sant Pedro de Padarnín|ermita de Sant Pedro]] en [[Padarnín]].
*[[2 de chulio]]l, romería enta la [[ermita de Santa María d'el Pueyo|ermita de la Virchen d'el Pueyo]], entre [[Eixea]] y [[l'Obago]].
*La **festa mayor''' tradicionalment eba el 4 y 5 de setiembre. Actualment las festas con Semana Cultural se fan la semana antes de la zaguera d'agosto.

## Referencias

## Vincllos externos